Miks Kalas nii enda kui ka Margilt saadud materjale kõiki ohutusreegleid eirates kogu aeg kaasas tassis, selle üle on  Mark hiljem palju juurelnud. "Nagu hiljem selgus, oli Kalas mitte ainult CIA teenistuses. Nähtavasti ta hoidis minu materjalide koopiaid selleks, et neid veel kellelegi edasi müüa. Miks ta muidu neid siis sumadaniga kaasas kandis?" oletab Mark. Vastust sellele küsimusele teadis ainult Kalas ise ja selle saladuse viis ta endaga hauda kaasa. Mõni aasta pärast vanglast vabanemist leiti Kalas surnuna ühest Malmö hotellist. Tema surma põhjus pole tänini lõplikult selge.